આ વિચારને પુષ્ટી મળી શ્રી દીપક ભટ્ટના કાર્યક્રમ ” આપણો અમર વારસો ” નામે સાહિત્ય મીટીંગ ૨૩ સપ્ટેમ્બરે ૨૦૦૧ માં તેમણે તેમના ઘરે રાખી.તેમનો જુલાઇ મહીનામાં ફોન આવ્યો કે તમે જેમને ઓળખતા હો અને તેમને સાહિત્યમાં રસ હોય તેમની મને યાદી આપો અને આ મીટીંગમાં તમે, ચીમન પટેલ અને કરાંચીથી આવેલ શ્રી રસિક મેઘાણી એમ ત્રણે જણા ૧૫, ૧૫ મીનીટ માટે બોલજો. યોગી પટેલ તેમની વાંસળી વગાડશે અને લોક સંગીત સાંભળશુ. યોગી પટેલ, પુષ્પાબેન દેસાઇ અને જ્યોતિબેન પટેલ એમ ત્રણ ગુજરાતી સમાજના પ્રમુખોની હાજરી અને સીનીયર સીટીઝન પ્રમુખ મથુરભાઇ કોઠારી, સાગર મીસ્ત્રી અને અંબુભાઇ દેસાઇના આશિર્વચનો સાથે મીટીંગ શરુ થઇ. દીપક્ભાઇએ યશવંત શુકલનાં દીકરા ડો. અમિતાભ શુકલ, નીલકંઠનાં પૌત્ર પ્રેમાંકુર ચોલિઆ અને નાથાલાલ દવેની ભાણી સરયુબેન પરીખનો પરિચય કરાવ્યો. ૪૨ માણસોને આખી મીટીંગ બહુજ રસપ્રદ લાગી.